ההיסטוריה המוכרת

**‎תפריט האתר: אמבר , פרקי הסיפור , דמויות , בני המשפחה , ממשל ומשטר , **ההיסטוריה המוכרת** , גאוגרפיה ומקומות , כוחות, החיים היקום וכל השאר**

## הקדמה והערה כללית

לאמבר אין היסטוריה רשמית.

יש לה סיפורים, אגדות, מעשיות, זכרונות, בלאדות, פואמות אפיות, ספרות, שירה – אבל לא היסטוריה רשמית. היסטוריה היא תעמולה של המנצחים שנועדה להכפיש את השילטונות הקודמים, או להאדיר את המשטר הקיים על-ידי קשירתו לתהילת העבר. אמבר היא העיר הנצחית, ואוברון מלך בה לעד. לא היה משטר קודם, וודאי שלשלטון אין עניין בהכפשתו או ברימומו. אמבר מעולם, ככל שידעו נסיכיה, היתה העיר המפוארת בתבל. בנייניה נהרסים ומוקמים מחדש, מפוארים ואדירים אף יותר מההיכלות שהתפוררו, אבל התיעוד היחיד לתהליך הקמתם הוא גרפיטי של פועלי בניין תחת שכבות רבות של טיח, והסיפור המשעשע על שלושת האחים האמנים שפשטו את הרגל בנסיונום להפוך את הבניין ליותר עצום ואדיר מהבניין שהקים שבט של בנאים יריבים. בסופו של דבר, הם נאלצו למכור את משפחותיהם לעבדות, אבל הקימו מיבנה שעורר אפילו את הערכתו של אוברון .

למזלם של אותם אחים (ששמותיהם, לצערנו, אבדו), הם שוחררו מעבדותם בשנת העשור.

סדר המאורעות המתואר הוא כנראה נכון, אך חלק מהאישים, המוסדות, הארועים וודאי שהתאריכים המצויינים עלול להתברר כבדיה מחוכמת או שקר גס שהושתל בכדי לשרת מטרה פוליטית זו או אחרת של פלגים החותרים תחת שלום הממלכה.

זיכרו. אמבר היא העיר הנצחית, ואוברון הוא מלכה מעולם ועד עולם.

## ההיסטוריה הידועה של אמבר

אוברון ייסד את אמבר. קורווין מציין בספרים שב1500 שנים בערך אוברון הוליד 15 בנים ו 8 בנות והוא מציין גם שיכול להיות שהיו אחרים בעבר הרחוק שהוא לא יודע עליהם. במקום אחר מצויין כי אילן היוחסין של בית המלוכה של אמבר כולל ארבעים ושבע.

הסיבה לחוסר בהירות זו היא שההיסטוריה של אמבר לא נכתבה מההתחלה או שאולי קורווין לא דובר אמת. יש את התקופה המיתולגית של אמבר, שחלקים ממנה מסופרים באגדות ובספר חד הקרן. זו תקופה שבה אוברון מצא את אמבר, והקים שם סיבליזציה ונלחם בכוחות השחור והרשע, מפלצות ויצורים שונים מהתוהו .

בשלב מסוים אוברון הקים את ממלכת אמבר והכריז על עצמו כמלך. ההסיטוריה מתחילה להיספר ולהירשם משלב זה. לא ידוע עם לפני כן הייתה חברה מפותחת שפשוט לא תיעדה את עצמה, או שההיסטריה של לפני הממלכה הנוכחית נמחקה במכוון על ידי אוברון ... מה שידוע זה שאוברון מולך כיום (זמן המשחק) כבר 1495 שנים.

קו הזמן שנפרט למטה הוא חלקי, אין בו עדיין ציונים של חגים מסויימים והתחלתם, חסרים בו ציונים של מלחמות חשובות וכ'ו.

## ממלכת אוברון – קו זמן

**הערה**: אוברון היה נשוי לסימנאה (לבית שאנטריס) והכריז על עצמו כמלך של הממלכה. היו להם כבר שלושה ילדים: פינדו , אוסריק ובנדיקט (בסדר הזה). מעבר לכך שביטל את הנישואים לה כאילו לא היו יותר מאוחר, היא בעצם אף פעם לא הוכתרה רשמית למלכת אמבר אלא הייתה אשתו של המלך ולכן המלכה הראשונה לכל דבר הייתה המלכה פאילה (לבית קארם).

1: אוברון מכריז על הקמת הממלכה ועל עצמו כמלך אמבר. יש מבצר קטן המשמש לו כטירה ויש עיר קטנה ליד הים שלימים תהפוך לחלק מהנמל של העיר הגדולה שהיא עתידה להיות.

16: אריק נולד לפאילה ואוברון .

19: אוברון מבטל את נישואיו לסימנאה ומתחתן עם פאילה (לבית קארם).

20: קורווין נולד לפאילה ואוברון .

26: מלחמת האזרחים הראשונה - עימות עקיף בין המלך אוברון לבניו הגדולים, פינדו ואוסריק.

27: אוסריק יוצא למלחמה פרטית כנגד כל בית קארם בגלל מותו דודו (אח סימנאה) והורג שלשה מאצילי בית קארם בנקמת דם.

27: אוברון מזכה את אוסריק בדיון משפטי ושומר על יחסים טובים עם הדוכסות של בית קארם.

28: אוסריק נשלח על ידי אוברון לחזית בעת מלחמה קשה במיוחד ונהרג בקרב.

29: פינדו נהרג כביכול בשירות אמבר.

62: דירדרה נולדת לפאילה ואוברון - פאילה מתה בלידה.

146: אוברון מתחתן עם קלריסה (לבית פלדאן).

148: אוברון פוגש בחד-הקרן , מאמץ אותו כסמל הממלכה ופטרון לאמבר. דת חד-הקרן מוקמת ומתחילה לפעול.

150: דת חד-הקרן הופכת להיות הדת הרשמית של אמבר.

177: פיונה נולדת לקלריסה ואוברון .

182: בלייז נולד לקלריסה ואוברון .

194: לוואלה נולדת לאוברון ומואינז (מלכת רבמה ).

208: בראנד נולד לקלריסה ואוברון .

211: אוברון וקלריסה מתגרשים.

211: אוברון מכיר בלוואלה כבתו החוקית.

214: קיין נולד לרילגה ואוברון .

215: אוברון מתחתן עם רילגה (מבית קארם) - לשעבר הרעייה של האדמירל הגדול של הצל מינוס, סטורמלוג.

245: ג'וליאן נולד לרילגה ואוברון .

283: מלחמת האזרחים השנייה (הזמנים הבוערים) - תקופת טיהורי הדת של המלכה רילגה.

285: ג'רארד נולד נולד לרילגה ואוברון - רילגה הופכת חולנית בעקבות הלידה ולבסוף פרשה למקדש החד-הקרן ובילה בו את שארית ימיה כמתבודדת.

436: קלריסה מתה.

502: אוברון מתחתן עם דיבל (לבית לדורן).

502: פלורימל נולדת לאוברון ודיבל - דיבל מתה בלידה.

893: אוברון מקים את הסנאט של האצילים בין השאר בעקבות לחצים של הדוכס קארם אחיה של רילגה .

895: דלווין וסנד נולדים לאוברון והרלה .

910: אוברון והרלה מתחתנים.

911: רילגה מתה.

922: הרלה ואוברון מתגרשים.

1000: הסנאט של האצילים הופך להיות מחוקק החוקים הבלעדי. עוד כל מיני רפורמות ביזוריות מתרחשות בשנים הקרובות.

1040: אוברון מתחתן עם פאולטה .

1061: ראנדום נולד לפאולטה ואוברון .

1082: מלחמות הדת של דילה בבגמה כנגד אמבר.

1082: דילה שורפת את מקדשי החדקרן בבגמה.

1085: אוברון מביס את דילה , שובה אותה וכנראה אונס אותה.

1085: דילה בורחת.

1086: שמועות שלדילה נולד בן ושמו דאלט .

1087: דילה שוב תוקפת באיזור בגמה .

1087: אוברון שולח את בלייז לטפל ולהרוג את דילה. דילה מתה מידי בלייז ומלחמות הדת בבגמה מפסיקות.

1099: הרלה מתה.

1120: מיראל נולדת לפאולטה ואוברון .

1192: סנד ודלווין נראים פעם אחרונה באמבר במסיבה. מאז לא נראו יותר ולא ידוע מה קרה להם. (לא הוכרזו רשמית כמתים עדיין).

1211: מיראל מתה מתאונה מסתורית.

1211: קשפה ובגמה נלחמות על ארגנור .

1347: "המוות השחור" או המגפה השחורה הייתה מגפה שהכתה באמבר ובממלכות המעגל הזהוב, בכמה גלים במשך כארבע שנים וקטלה רבים באוכלוסיה.

1347: פאולטה מתה במגפה השחורה (שמועות שהתאבדה).

1470: שמועה שלאוברון יש רומן עם קינטה (אשתו של הדוכס אורקוזו מבגמה), קוראל נולדת לקינטה והדוכס אורקוזו.

1470: רנדום מנהל רומן עם הנסיכה מורגנת מרבמה, בניגוד לעמדת מוייר מלכת רבמה , הוא מחלל את כבודה של מורגנת ועוזב אותה.

1471: מורגנת חוזרת לרבמה בבושת פנים ובהריון, היא יולדת את מרטין ומתאבדת.

1471: מוייר מלכת רבמה מכריזה על רנדום כאישיות בלתי רצויה ברבמה .

1472: רוכבי הירח מגהנש תוקפים את אמבר.

1475: בנדיקט מחזיק במעבר אל ארדן בקרב נגד רוכבי הירח מגהנש ומנצח בקרב.

1480: יצורים אפלים מהצללים תוקפים את אמבר במפלי ג'ונס .

1485: קורווין ואריק הלכו לצוד יחד, אריק חזר וסיפר שקורווין התעצבן על זה שהפסיד לו שוב והודיע שילך לצללים לתקופה.

1495: **הווה**: אוברון מולך ללא מלכה כבר לא מעט שנים (למרות שרומנים היו לו בשנים האלו, גם פומביים). אומרים שהמלך חסר-מנוחה, מספרים כי הוא מדבר על חיפוש בת-זוג חדשה, על פרישה, על מסע ארוך לצל. המלך לא מינה עוצר.

קורווין לא נחשב נעדר בעייתי עדיין.

**שלושה נסיכים יצאו לחפש את קורווין בצל**: בנדיקט , בראנד וג'רארד . רק בראנד שב בנתיים לאמבר, אך נראה גם כי איש מהם לא מצא עדיין את קורווין .

אריק אחראי על גבולות היבשה של אמבר (ארדן וכ"ו), בלייז אחראי על הצי. היריבות ביניהם היא אולי פחות יצרית מהיריבות של אריק וקורווין , אבל לא פחות עזה.

## לוח השנה של אמבר

1.1 - יום השנה החדשה

4.4 - יום המלך

7.6 - חג האסיף

23.6 - יום חד הקרן

29.11 - משתה המסכות

30.12 - משתה ראש השנה

## שנת העשור

אחד המנהגים החשובים באמבר הן שנות העשור (הייתי אומר שנות השמיטה) ושנות היובל, שבהם נשמטים חובות, משוחררים עבדים, ניתנת חנינה לאסירים (המסורת היא לכולם, מלבד למי שהמלך מגדיר כסכנה למדינה) ונמחקות רשומות. המנהג הזה הוא חלק מהשיטה של אוברון להפוך את אמבר לנצחית, או לפחות לאמנזית.

כמובן שהנסיכים לא שוכחים כלום.

## תאריכי לידה ופטירה משפחתיים

13.1 - יום מותה של מיראל

12.2 - יום הולדתו של בראנד

14.3 - יום הולדתה של לוואלה

19.4 - יום הולדתו של ראנדום

5.5 - יום הולדתו של בלייז

28.5 - יום הולדו של בנדיקט

1.6 - יום הולדתו של ג'רארד

6.6 - יום מותו של אוסריק

16.6 - יום מותו של פינדו

1.7 - יום הולדתו של קיין

15.7 - יום הולדתו של ג'וליאן

5.9 - יום הולדתה של דירדרה

18.9 - יום הולדתה של פלורימל

8.10 - יום הולדתה של פיונה

27.11 - יום הולדו של קורווין

30.11 - יום הולדו של אריק